নির্মল কুমার

নির্মল কুমার (পুরো নাম নির্মলকুমার চক্রবর্তী; জন্ম: ১৪ ডিসেম্বর ১৯২৮) বাংলা নাট্যজগত, বেতার নাট্য ও চলচ্চিত্রের এক প্রতিষ্ঠিত ভারতীয় অভিনেতা।  ১৯৪৯ সালে, বহুরূপী নাট্যদলে শম্ভু মিত্রর পরিচালনায় তুলসী লাহিড়ী রচিত পথিক  নাটকে তার অভিনয় জীবনের হাতেখড়ি। ১৯৫৩ সাল থেকে তিনি আনন্দম নাট্যদলে যুক্ত ছিলেন।

মধু বসুর শেষের কবিতা (১৯৫৩) ছবিতে অভিনয় করে তার বড়পর্দায় আত্মপ্রকাশ। রবীন্দ্রনাথ ঠাকুরের উপন্যাস শেষের কবিতা অবলম্বনে নির্মিত এই ছবিতে অমিতের চরিত্রে অভিনয় করেন নির্মল কুমার। এরপর, একের পর এক বাংলা ছবিতে অভিনয় করে তিনি প্রথম সারিতে চলে আসেন। তালিকায় রয়েছে নরেশ মিত্রের পরিচালনায় কালিন্দী (১৯৫৫), কার্তিক চট্টোপাধ্যায় পরিচালিত গোধূলি (১৯৫৫), চিত্ত বসু পরিচালিত দৃষ্টি (১৯৫৫), অজয় কর পরিচালিত পরেশ (১৯৫৫), সৌমেন মুখোপাধ্যায়ের পরিচালনায় কীর্তিগড় (১৯৫৬), অসিত সেনের পরিচালনায় চলাচল (১৯৫৬), তপন সিংহ পরিচালিত লৌহ কপাট (১৯৫৮) ও ক্ষণিকের অতিথি (১৯৫৯) এবং অসীম বন্দোপাধ্যায় পরিচালিত জন্মান্তর (১৯৫৯) ও কোন একদিন (১৯৬০)। গোবিন্দ দাসের ঠাকুর হরিদাস (১৯৫৯) ছবিতে, সুমিত্রা দেবীর বিপরীতে অভিনয় করেন নির্মল কুমার। সুচিত্রা সেনের বিপরীতে অভিনয় করেন হরিসাধন দাশগুপ্তের কমললতা (১৯৬৯) ছবিতে। এই ছবিতে অভিনয় করে তিনি বি এফ জে এ সম্মান লাভ করেন।

 কর্মজীবন 
১৯৪৯ সালে, সবিতাব্রত দত্তের উপদেশে গণনাট্যে যোগ দেন নির্মল কুমার। তিনি সেই সময় কলকাতা হাইকোর্টে কর্মরত। গণনাট্যে যোগ দেওয়ার ঠিক তিন দিনের মাথায়, গণনাট্য ছেড়ে বহুরূপী নাট্যদলে যোগদান করেন সবিতাব্রত দত্ত ও তিনি। শম্ভু মিত্রর পরিচালনায় তুলসী লাহিড়ী রচিত পথিক নাটকে তার অভিনয় জীবনের হাতেখড়ি। এই নাটকের প্রধান চরিত্র অসীমের ভূমিকায় অভিনয় করেন শম্ভু মিত্র। বহরূপীর পরবর্তী প্রযোজনা ছিল তুলসী লাহিড়ী রচিত ছেঁড়া তার। এটি ১৯৫১ সালে মঞ্চস্থ হয়। ১৯৫৩ সালে, তিনি, সবিতাব্রত দত্ত, সন্তোষ দত্ত আরো বেশ কিছু নাট্যাভিনেতা মিলে আনন্দম নাট্যদল তৈরী করেন। আনন্দমের প্রথম প্রযোজনা ছিল তুলসী লাহিড়ীর পথিক। এবারে অসীমের ভূমিকায় অভিনয় করেন নির্মল।

১৯৫২ সালে, নির্মল যখন বাংলার মাটি নাটকে অভিনয় করেন, তখন মধু বসুর শেষের কবিতা (১৯৫৩) ছবিতে অভিনয় করার সুযোগ পান। রবীন্দ্রনাথ ঠাকুরের উপন্যাস শেষের কবিতা অবলম্বনে নির্মিত এই ছবিতে অমিতের চরিত্রে অভিনয় করেন নির্মল কুমার। লাবণ্যের চরিত্রে অভিনয় করেন দীপ্তি রায়। এরপর একের পর এক বাংলা ছবিতে অভিনয় করে তিনি প্রথম সারিতে চলে আসেন। তালিকায় রয়েছে নরেশ মিত্রের পরিচালনায় কালিন্দী (১৯৫৫), কার্তিক চট্টোপাধ্যায় পরিচালিত গোধূলি (১৯৫৫), চিত্ত বসু পরিচালিত দৃষ্টি (১৯৫৫), অজয় কর পরিচালিত পরেশ (১৯৫৫), সৌমেন মুখোপাধ্যায়ের পরিচালনায় কীর্তিগড় (১৯৫৬), অসিত সেনের পরিচালনায় চলাচল (১৯৫৬) এবং তপন সিংহ পরিচালিত লৌহ কপাট (১৯৫৮) ও ক্ষণিকের অতিথি (১৯৫৯)। গোবিন্দ দাসের ঠাকুর হরিদাস (১৯৫৯) ছবিতে, সুমিত্রা দেবীর বিপরীতে অভিনয় করেন নির্মল কুমার। সুচিত্রা সেনের বিপরীতে অভিনয় করেন হরিসাধন দাশগুপ্তের কমললতা (১৯৬৯) ছবিতে। এই ছবিতে অভিনয় করে তিনি বি এফ জে এ সম্মান লাভ করেন।

 ব্যক্তিগত জীবন 
১৯৬৮ সালে, বাংলা চলচ্চিত্র অভিনেত্রী মাধবী মুখোপাধ্যায়কে বিবাহ করেন নির্মল কুমার। তাদের দুই কন্যা হলেন মিমি ভট্টাচার্য ও ঝুমি চক্রবর্তী।

 কর্ম তালিকা 

বছরশিরোনাম ভূমিকাপরিচালক১৯৫৩শেষের কবিতাঅমিত রায়মধু বসু১৯৫৪ভাঙাগড়া১৯৫৫অর্ধাঙ্গিনীউপহারসুনীলতপন সিংহকালিন্দীনরেশ মিত্রগোধূলিদুজনায়দৃষ্টিচিত্ত বসুপরেশপরেশঅজয় কর১৯৫৬কীর্তিগড়চলাচলপরাধীনমধু বসুভাদুড়ী মশাইমানরক্ষাশুভলগ্ন১৯৫৮লৌহকপাটতপন সিংহশিকার১৯৫৯অগ্নিসম্ভবাক্ষণিকের অতিথিতপন সিংহজন্মান্তরঠাকুর হরিদাসভ্রান্তি১৯৬০কোন একদিন১৯৬১বিষকন্যামধ্য রাতের তারাপিনাকীভূষণ মুখোপাধ্যায়সন্ধ্যারাগ১৯৬২অভিসারিকাআগুন১৯৬৩ছায়াসূর্যদুই নারী১৯৬৪লাল পাথরসুশীল মুখোপাধ্যায়১৯৬৫দোলনা১৯৬৬মায়াবিনী লেনহারানো প্রেম১৯৬৮আপনজন১৯৬৯কমললতাগহর গোঁসাইহরিসাধন দাশগুপ্ত১৯৭০বিলম্বিত লয়১৯৭১এখনইকহীঁ আর কহীঁ পারমারুতি রাওসংসার১৯৭২পরীক্ষা পিসির বর্মী বাক্স১৯৭৩আঁধার পেড়িয়েদুরন্ত জয়বন পলাশীর পদাবলীবিন্দুর ছেলেবিলেত ফেরতসোনার খাঁচা১৯৭৫রাজা১৯৭৭ছোট্টো নায়কনয়ণফুলশয্যারামের সুমতি১৯৭৮নিষ্কৃতি১৯৭৯সবুজ দ্বীপের রাজা১৯৮০গোপাল ভাঁড়দর্পচূর্ণবাঞ্ছারামের বাগান১৯৮১সুবর্ণলতা১৯৮২আদালত ও একটি মেয়েতপন সিংহ১৯৮৩সমাপ্তি১৯৮৪লাখো কী বাতবাসু চ্যাটার্জী১৯৮৫অন্তরালেতিল থেকে তালবৈদুর্য রহস্য১৯৮৬অমর বন্ধনআতঙ্ককেনারাম বেচারামজীবনসাথী১৯৮৭অর্পণ১৯৮৮তুমি কতো সুন্দরসুরের সাথী১৯৮৯অঘটন আজও ঘটেঅঙ্গারঅপরাহ্নের আলোআক্রোশআশা ও ভালোবাসাবলিদানমনে মনেমানদণ্ড১৯৯০আপন আমার আপনতরুণ মজুমদারব্যবধান১৯৯১বউরাণীভবেশ কুণ্ডুসাধারণ মেয়েসমিত ভঞ্জ১৯৯৩পৃথিবীর শেষ স্টেশনললিত মুখোপাধ্যায়১৯৯৪রক্তনদীর ধারারাম মুখোপাধ্যায়১৯৯৫প্রতিধ্বনিঅনুপ সেনগুপ্তরঙ্গীন বসন্তসন্দীপ চ্যাটার্জী১৯৯৬লাঠিপ্রভাত রায়তারিনী তারা মাবিয়ের ফুলসিঁথির সিন্দুরঅনুপ সেনগুপ্ত১৯৯৭দাবিদারশ্যামল বসুনির্জন দ্বীপস্বপন কুমারশ্রীমান ভূতনাথঅমল রায় ঘটক২০০০কলঙ্কিনী বধূকালিদাস মহালনবীশ২০০১প্রতিবাদপ্রতাপ মিত্র (রানার পিতা)হরনাথ চক্রবর্তী২০০২বরকনে২০০৩রক্ত বন্ধন২০০৪অন্যায় অত্যাচারস্বপন সাহাওয়ারিশকৌশিক গঙ্গোপাধ্যায়   ২০০৬ফালতু পুরোহিতঅঞ্জন দাস২০০৮এক নদীর গল্পসমীর চন্দ২০০৯যেখানে আশ্রয়অমিতাভ মিত্র

তথ্যসূত্র

 গ্রন্থ ও রচনাপঞ্জি 



বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:কলকাতার অভিনেতা
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:ভারতীয় হিন্দু
বিষয়শ্রেণী:বাঙালি হিন্দু
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:১৯২৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলা চলচ্চিত্র অভিনেতা
বিষয়শ্রেণী:বাঙালি চলচ্চিত্র অভিনেতা